
			Prologa

			Odne gávn­na­hin ahte lean jáp­mán.

			Dat lei šohkka mun­nje, vaikko dih­ten nu sáh­tii dáh­pá­huv­vat ná máŋga jagi maŋŋá.

			Mu iežan jáp­mi­nalm­mu­hus.

			Ii lean gusto dušše lossa niehku.

			In dieđe man gal­lii leač­čan measta vuol­gán ruovt­to­luotta, man gal­lii leač­čan smieht­tan, ahte ferte han leat eará čoavd­dus, nu ahte mii sáh­tá­šeim­met eal­lit ovt­tas, buoh­kat. Muhto lea lea­maš menddo vát­tis ja menddo vára­laš. Ja mun die­đán, ahte in livčče goas­sige rás­ken nup­pes guođ­đit sin.

			Ikte oidnen njuo­rat­máná máná­vovn­nas. Sus ledje ruk­ses, suhk­kes smar­ve­vuovt­tat. Go su eadni fuo­má­šii mu geahč­ča­min sud­nuide, de doap­ma­lii mánáin eret, vilp­pas­tii geahč­čat čuo­vun go sudno. Ádden su bures, in lean várra oain­ni­hahtti iežan duol­va­bik­ta­sii­guin. Muhto in máš­šan geahč­ča­mis njuo­rat­mán­nái.

			Nevt­tii Julien.

			Ja oat­ne­lan­botta ledjen ruovt­tus jur­da­gis, orron masá hak­si­min Uhu­ria­vuovddi, Woods­viewa, láđu ja bealddu hájaid. Sáht­ten gova­hal­lat su oađ­đi­min iežas vovn­nas geađ­ge­boar­daga guo­ras. Muhto de smieh­tas­tin Ruk­ses Nis­sona birra, ja iežan vie­lja birra, ja de fas čielg­gai mun­nje manne mun ledjen vuol­gán. Manne fer­te­jin báh­ta­rit.

			Viim­mat lean gávn­na­han gos áig­gun orrut. In čále dan dása, jus soa­mes goas nu gávn­na­šii dáid siid­duid, muhto mun die­đán ahte livč­čen gal­gan dohko man­nat vajot. Jus leač­čan mai­dege oahp­pan dáid jagiin, de lea ahte bahá­vuohta gáv­dno juohke sajis. Eat sáhte bis­se­hit dan.

			Muhto mun áig­gun dah­kat dan vea­háža maid sáh­tán.

			Mun dev­don fámui­guin, go smieh­tan mii mu vuordá. Lean smieh­ta­dan iežan eal­lima birra man guđ­đen, ja dan birra mii lea vuor­da­ga­sas. Smieh­tan min birra, buot dan mii mis lei, buot maid mii mas­sii­met.

			Hear­rá­siv­dnit go mun váil­la­han iežan nieidda guovtto.

			H ádja dat lea álo vear­rá­mus.

			Buhc­ciid­siidda hádja. Eatni hádja. Dat mii son lea dál.

			Juohke háve go gal­le­dan su, de smieh­ta­dan mo son hak­so­šii, jus livč­čii sáht­tán orrut mun­nuin Woods­viewas. Sus hak­so­šii min sein­niid hádja, rásit ja muo­rat, eará­lá­gan bor­ra­muš go dat maid oažžu buhc­ciid­siid­das. Muhto vaikko sii leat rišo­dan su ja čoh­kon su vuovt­taid, cirg­gu­han njálg­ga­hája masa liiko, dušše danne vai dovd­da­šii iežas čáp­pi­sin ja buh­ti­sin go mun boa­đán, de ii jávkka buhc­ciid­siidda hádja.

			In muitte olus eará eat­nis go dien. Dáppe son lea lea­maš maŋi­muš čieža jagi, soa­mes lanjas, gitta glás­sa­liin­nii­guin. Eadni ii gierdda čuovgga, ii gierdda jie­naid. Doak­tá­rat eai loga dieh­tit dearv­vas­muvvá go son goas­sige, mii fer­tet dušše vuor­dit. Dan botta vássá áigi. Lean ollen deav­dit 16 jagi. In ge mun sáhte mok­tege su veah­ke­hit.

			Car­rick Lodge lea eatni ruovttu namma. Lea fiinna buhc­ciid­siida mear­ra­gát­tis, ádjána dušše tii­bma­beale Woods­viewas dohko vuo­djit. Viid­des, jal­ges rás­se­guovl­lut leab­bá­jit stuorra gra­niht­ta­gár­dima birra, gassa muo­rat vel birra mat álo orrot ruot­na­sat. Suoin­nit birra maid alde lea linis váz­zit. Leat bál­gát lah­ko­sis, bál­gát mat dol­vot lát­to­gád­dái, beaŋk­kaide gos sáhttá čoh­ko­hal­lat ja geah­ča­dit njuvč­čaid.

			Muhto eadni ii vác­caš bálg­ges­ráig­giid, ii ge geahča njuvč­čaid. In jáhke su goas­sige dah­kan dan.

			Gal­le­dan su juohke sot­na­beaivvi. Vai eadni ádde gii lea boah­ti­min, de čoal­ka­lan álo gol­bmii uksii. Ja de vuord­des­tan. Ja de čoal­ka­lan vel guk­tii. Vuord­des­tan vel veahá. Dasto čoal­ka­last­tán vel oktii uksii ovdalgo raban dan ja doap­ma­lan sisa, váru­han aman luoi­tit menddo olu čuovgga sisa.

			Ja de biv­da­lan eatni geah­čas­taga.

			Muh­ti­min čuov­vo­lit su čalm­mit. Eará háviid ges dušše vánd­dar­dit meattá, in dieđe masa geah­čaš, geah­čaš go masage. Muh­ti­min fer­ten dead­di­lit boalu su ovd­das, boalu mii hiljit lokte seaŋgga oai­ve­geaži. Ja de čohk­ke­dan stul­lui, ohca­lan čál­lin­girj­jáža ja peanna. Ja de čála­šetne. Oane­his gažal­da­gaid. Oane­his vás­tá­du­said. Nu moai čohk­ká­jetne, nu guhká go eadni vea­djá, ii goas­sige guh­kit go tiimma.

			Ovtta tiimma juohke sot­na­beaivvi.

			Die lea buot maid moai ge oai­dna­letne.

			Eadni lea 43-jah­ká­saš, muhto son neaktá olu boar­rá­seab­bon. Dáidá leat juoga su geah­čas­ta­gas, álo sea­đas. Ja lih­kas­ta­gat, álo hih­tá­sat.

			Oktii áig­gis lei son mate­ma­tihk­kaoah­pa­head­dji. Hir­bmat čeahppi, lean gul­lan, son barg­gai Wet­herby High Schoo­las – skuvl­las gos ieš dál vác­cán. Muh­ti­min oah­pa­head­djit jea­ra­hit su, muhto mii eat goas­sige hála manne son šat­tai nu mo šat­tai. Ahte jáhk­ki­mis lei juoga áhčiin dah­ka­muš.

			Odne son mod­dje mun­nje, lih­kus, vaikko dat orru gái­bi­dea­men buot návc­caid mat sus lež­žet. Mun gid­den uvssa go boa­đán, jođá­nit, manan su lusa ja cum­mes­tan gál­lui. Vik­kan mojo­hal­lat, muhto vávj­ján ahte in mun riekta máhte odne.

			Čohk­ke­dan, rok­kas­tan čál­lin­girj­jáža.

			«Gal don leat čáp­pat odne,» čálán mun, vaikko ii leat duohta. Son ii leat vea­háš ge čáp­pat oai­dnit. Lea guoi­ra­sat go vahku dás ovdal. Dasa las­sin lea son sot­nan ja nárv­vas, liiki šoav­kat ja goik­kis.

			«Giitu, Julie,» čállá son ruovt­to­luotta ja váldá bot­toža ovdal go hih­tá­sit bidjá bliántta árkka ala fas.

			«Skuvla?»

			Geahč­ča­lan doa­la­hal­lat nir­vá­mis. Jurd­da­šan Sara ja Ophe­lia ja eará nieid­daid birra, buot fast­tiid maid láve­jit mun­nje dadjat, muhto in hálit eatni vái­va­šuht­tit eanet go dárbu.

			«Bures,» čálán mun. «Ožžon A luond­du­fá­ga­geahč­ča­lea­mis. Char­les Froggle lei super-duđa­vaš.»

			Su njál­bme­čie­gat ravk­ká­hal­let veahá.

			«Rudolf?» čállá son dasto.

			Rudolf lea mu bussá. Dahje, dat rievtti mielde gullá earáide, muhto dat bái­fáhkka iđis­tii min láh­tui oktii, ja dan rájes lea dat lea­maš doppe. Nam­ma­su­vai danin go das lea ruk­ses dilk­koš nju­nis. Muđui lea das čáhp­pes ja vil­ges guolg­gat, ja lea hir­bmat stoahk­kái. Rudolf lea várra mu buo­re­mus ustit. Vaikko Mar­ga­ret ja Glen gal maid­dái leaba oalle guoi­bmát.

			«Dat got­tii sáh­pána láđus ikte,» čálán mun.

			Šaddá jođá­nit jas­kat fas. Dávjá, go moai čohk­ká­jetne ná, de vávj­ján iežan geahč­ča­min tii­bmii. Dagan dan dál ge, sávan eadni ii oainne dan. Ja mun álo nu geah­pe­han go áddjá čoal­kala uksii ja sav­kala ahte lea ruok­tot­vuol­gi­náigi.

			Ovdalgo dahká dan dán vuoru, de leah­kas­tan ođđa, buh­tes sii­dui ja tev­dnes­tan stuorra váimmu man gaik­ke­han čál­lin­girj­já­žis nu jas­ka­dit go sáh­tán. Bijan dan eatni gie­đaide, ja son aiddo dal de guoská dasa ja geahččá dasa. Sus girk­ke­hit čalm­mit fas. Ođđa, lossa modji. Ja mun jurd­da­šan eatni eah­pit­keahttá dárb­ba­šit lii­ge­váimmu.

			In jiet­nat olus ruok­tot vuo­ji­det­tiin Woods­viewii, stuorra stoh­pui gos moai orro, moai ádjáin. Muhto mun fuo­má­šan su ain geah­čas­tea­men mun­nje. In geahča ruovt­to­luotta, geah­čan dušše glás­sa­ráigge olg­gos gos beald­dut ja muo­rat šuvi­hit meattá. Son bot­njá rádio gul­lot muh­tin áiggi geah­čen, muhto mun dáh­tun su jád­da­dit dan fas. Dagan dan go ain dovd­dan hája. Eatni hája. Buhc­ciid­siidda hája.

			Hádja mii muit­tuha min fer­tet orrut jaska.

			W oods­view dat lea min stobu namma.

			Ii dáidde leat nu ártet. Stohpu lea gitta vuov­de­ravd­das, ja das oai­dná – na – vuov­dái. Guovlu gos ássat, lea gávcci kilo­meh­tera eret Hol­lowaya guovd­dá­žis, gáv­pot mii lea gitta Halb­rooka gieldda ravd­das.

			Dieđe hal manne goh­čo­dež­žet dan gáv­po­gin. Orrut váile 13 000 olbmo dáppe. Muhto lea fiinna, smávva gáv­po­gaš. Smávva, bask­kes gáh­tat gáv­pot­guovd­dá­žis. Gáh­ta­geađg­git luot­tain. Stuorra gáv­pot­šil­lju gos álo lea eal­lin vahk­ko­loah­pain, ere­noa­má­žit geas­set. Gáv­poga guovdu lea vel unna lád­doš, gos čáh­ce­lot­tit vuo­ja­dit ja stun­že­jit. Hol­loway lea máŋ­gii nam­ma­duv­von gieldda hávs­ká­mus gáv­po­gin, nu lean loh­kan Hol­loway Dis­patc­has, ja oač­čut jáhk­kit guovllu olbmuid čevl­lo­hal­lat dainna.

			Moai ádjáin ean beroš diek­kár áššiin olus. Moai rahče iežame áššii­guin. Áddjá čohkká stuo­lus beai­ve­la­njas ja geahččá TV. Son čoavdá soa­mes ruos­sa­las­sáni muh­ti­min, lohká brid­ges­pea­luid birra aviis­sas das­sái jáhk­ki­mis máhttá daid bajil. Mun ges eanaš čohk­kán badjin iežan lanjas ja barg­gan leavs­suid dahje logan veahá, jus in leaš ohcan­mátk­kis Uhu­ria­vuovd­dis, okto. Lii­kon leat okto, lii­kon loh­kat. Lii­kon nieh­ku­dit.

			Ean moai nu beroš mo mun­nos dálus leaš, mun­nos ádjáin. Dalle oaiv­vil­dan bas­sama ja diek­ká­rač­čaid. Lean fer­ten oahp­pat máles­tit, go áddjá ii máhte olus eanet go lig­get soa­mes bok­sa­biepmu. Bok­sa­biebmu lea die­đusge áib­bas ort­ne­gis bor­rat muh­ti­min, muhto ii juohke beaivve.

			Áddjá ii die­đus vuige dan, muhto son ii dohkke šat áktá­na­sat bar­gat mai­dege. Son čielg­ge­huvvá eanet ahte eanet. Son ii nagot ovda­mearkka dih­tii guv­d­njet láht­tái ja vál­dit bier­ga­siid bajás, mat leat láht­tái gahč­čan. Son ii olat tal­learkka dahje glása badjes­káh­pas. Na, son ollá jus duo­đaid ferte, muhto dat dušše mield­dis­buktá hir­bmat šuohk­ki­miid ja luoi­bmama. Gil­lát jas­kes­vuo­đas ii leat lea­maš ádjá čehp­po­dat.

			Muh­ti­min son hirp­ma­huhttá mu go vuod­djá biil­lain gáv­po­gii gávp­pa­šit, muhto mun dat dábá­lač­čat šat­tan dan ge dah­kat. Eane­mu­sat danne go son ii goas­sige dieđe maid galgá oas­tit (vuolla ja kam­fer­njál­gát eai leat gal aiddo dat mat mu mie­las hei­ve­jit eah­ket­bieb­mun), muhto maid­dái danne go son oaiv­vilda gávp­pa­šeami leat buor­ren mun­nje. In dieđe lea go dat su vuohki ráhk­ka­naht­tit mu olle­sol­bmo eal­li­mii vai mii, muhto lea aŋkke buorre hár­je­hal­lan, láve son dadjat. Sihke duon ja dán láh­kai.

			Danne mun maid­dái fer­ten sihk­ke­las­tit skuv­lii juohke beaivve. Gávcci kilo­meh­tera. Goap­páge guv­lui. Bus­se­bi­leahtta máksá, dadjá áddjá, ean ge moai baikke ruđa.

			Mun lii­ko­jin dasa ovdal, čohk­kát gihčči sihk­kel­beaŋk­kas, ovdan ruok­tot skuv­lii, aŋkke daid beiv­viid go ii arván. Ii lean nu vára­laš ahte juvl­lain váilo bánit, ja ahte láhk­kit ledje loaž­ža­dat. Lei somá duolm­mas­tit leavttu, vuoiŋ­ŋas­taht­tit julg­giid duolm­ma­niid alde ja vuovt­taid libar­daht­tit biek­kas. Buo­re­mus lei iđđe­dis, go ilbmi lei ain buh­tis ja bas­til ja mun illu­din joav­dat skuv­lii.

			In šat illut skuv­lii.

			Jáh­kán mun maid­dái die­đán justa goas dat rievd­dai. Lei dat beaivi njea­lját luoh­kás go oah­pa­head­dji Tilly hálii­dii min hás­tit ieža­met váhne­miid mielde skuv­lii, vai mui­ta­lit mat fidnut sis ledje. Earát imaš­te­dje sakka maid dat áddjá dagai doppe, ja son, diet dui­hmi, ii smieht­tan gal eará go mui­ta­lit duoh­ta­vuođa das manne son lei doppe, eai ge mu váhne­mat.

			Muit­tán ain man jas­kat šat­tai luohk­ká­la­njas, go son mui­ta­lii ahte mu áhčči jávk­kai ođđa­ja­gi­ruohta go ledjen dušše jah­ká­saš, ahte son gávcci jagi maŋŋá alm­mu­huv­vui jáp­mán, ja ahte eadni lea orron mie­la­he­miid buohc­ci­vie­sus dan maŋŋá. Ii dadjan gal aiddo nie, muhto die­nin dat buoh­kat ádde­je­dje sága. Ja soai vik­kaiga doa­la­hal­lat, Sara ja Ophe­lia, muhto mun gul­len mo soai šnjea­zas­tiš­go­điiga.

			Mun váv­jen dan maid­dái čuov­vo­vaš beiv­viin ja vah­kuin, mo sii savk­kás­talle mu sealgga duoh­ken. Mun ledjen ruk­ses­vuovt­tat, čái­hnás nieida, gean eadni lei mie­la­heapme. Ii ášši gal aiddo buor­rá­nan go mus ledje čal­bmeg­lá­sat ja bát­ne­njul­gen­ruovd­dit. In ge lean nu čeahppi valáš­tal­lat, ear­ret go várra vuo­djat.

			Jus mus ii livčče lea­maš Mar­ga­ret ja Glen, de in dieđe livč­čen go nago­dan váz­zit skuvlla. Soai leaba veahá dego mun. Veahá eará­lá­ga­nat go earát. Mar­ga­ret danne go son lea stuo­rát go mii earát, sihke guhk­ko­da­gas ja gov­do­da­gas ja olu gievr­rat. Son lea maid­dái buo­šit, dan gal fer­ten dadjat, ja gánd­dat lii­ko­jit hár­dit su. Muh­ti­min son njul­gesta beđđo, ja dalle sii buoh­kat báh­ta­rit sus. Muhto Mar­ga­ret-riehpu lea vel njoa­zit vieh­kat go mun.

			Glen lea áib­bas nup­pe­lá­gan go Mar­ga­ret. Luohká unni­mus ja eah­pit­keahttá jávo­hea­mos. Ii leat nu ártet. Glen vavd­dada. Gea­žos áigge. Earát luoh­kás, ere­noa­má­žit Rufus ja Peter, lii­ko­jit hár­dit su go hállá. Dahje go son viggá hál­lat. Muhto Glen ii vavd­dat nu olu go mii leat ieh­ča­nas­sii. Dalle vaik­koba mojo­hallá olu.

			Glen, Mar­ga­ret ja mun leat eanaš ieh­ča­nas­sii. Geahč­ča­lat vajál­duht­tit nu bures go sáht­tit ahte mii leat nugo mii leat. Muhto mo mii rievtti mielde leat? Leat go mii nu olu eará­lá­ga­nat go earát?

			Lea veahá ávki go lean mut­tát čeahppi skuvl­las, ahte lii­kon loh­kat ja oahp­pat ođđa áššiid. Char­les Froggle, mu luond­du­fá­gaoah­pa­head­dji, láve muh­ti­min cav­gi­lit mun­nje girj­jiid dahje áige­čál­la­giid, maid son jáhkká mu beroš­tit loh­kat. Man­nan vah­kus luoik­ka­hin gihp­paga mas lei čálus oktan govai­guin buot vuov­de­lá­hjii­guin. Šaddá somá oai­dnit gávn­nan go mai­dege dain go nuppe háve vánd­dar­dan Uhu­ria­vuovd­dis.

			Muhto odne gal ii šatta. Olgun lea seav­d­njat, ja siste lea čoask­kis.

			Manan baicce nohk­kat.

			Ja de sávan, ahte viim­mat nie­ga­divč­čen vea­háš fas.

			O llen Wet­herby High Schoo­lii ovdal go dálk­káska. Balv­vat bahk­ka­šuvve oktii ja čáh­po­de­dje eanet ahte eanet juohke sekund­das sihk­ke­last­ti­det­tiin skuv­lii, muhto mun lean ain seamma goik­kis go ollen skuv­lii ja áig­gun guođ­đit iežan sihk­kela. Seam­más nor­da­dastá soa­mes mu nu, ahte masá gah­čan.

			– Sorry, čái­hnen­jeazzi, don fer­tet sihk­ke­lat guođ­đit eará sadjái, dadjá Ophe­lia badjel­geahč­ča­las jie­nain ja bušk­kiha mu ovd­da­beal­lái, guođđá sihk­kela áidna báh­cán guo­ros sadjái, mii lea robi vuolde. Dob­be­lač­čas vuord­daša Sara su bil­ko­mo­jiin. Bak­sa­miin šealgá lipg­loss. Muđui áma­da­dju lea vui­don assás vuoid­das­gerd­diin. Šel­ges ja áib­bas sihk­ka­rit divr­ras beal­lje­či­ŋat heaŋ­gá­jit goap­páge bea­ljis. Son mih­tida mu ilga­dis geah­čas­ta­gain. Dego sus čalm­mit bávč­ča­git geahč­čat mun­nje.

			Ophe­lia lohk­kada iežas sihk­kela ja vázzá meattá ja čai­bmá bilk­kul. Su ge áma­da­dju lea gar­ra­sit vui­do­juv­von. Busttu lea čat­nan ruk­ses vuok­ta­ča­nas­ta­gain, ja son šlivgu bađa vác­ci­det­tiin.

			Sarain deaiv­va­dit lea álo seamma somá. Cum­mes­teaba goab­bat guoim­miska muo­đuid. Ráb­moba otná gárv­vuid. Ja de váz­zi­leaba skuv­la­gár­di­mii dego olles máil­bmi livč­čii dego catwalk. Bázán geahč­čat sud­nuide moadde sekundda, das­sái go fuob­mán ahte mun in leat áidna. Gánd­dat, nieid­dat, na, go vel soa­mes oah­pa­head­dji ge, čuv­vot sudno čalm­mii­guin. Oač­čut jáhk­kit Sara ja Ophe­lia návd­da­šeaba dan.

			Mun guo­đán sihk­ke­lan ja áig­gun váz­zi­lit sudno maŋ­ŋái, go gulan ráđi­hea­men iežan duo­gá­bealde. Mu sihk­kel lea eat­na­mis. Ovda­juvla jorrá. Gulan reaš­kima, die­đán ahte Sara ja Ophe­lia leaba bisá­nan ja ahte čuož­žuba ja geahč­čaba mun­nje. Soai sihk­ka­rit bár­diba oaivvi, nirv­vo­nárv­vo­hal­laba ovdal go dadjaba «Hear­rá­siv­dnit» oktii njálm­miid. Geahč­ča­lan lok­tet sihk­kela, muhto dat lea boa­ris ja los­sat, in mun dat­tetge nagot.

			– Dárb­ba­šat go veahki?

			Jor­ga­lan ja oain­nán ahte Char­les Froggle lea boah­tán sihk­kel­luok­tái. Son lea guhkki ja seaggi, sus leat bárus­tead­dji vuovt­tat olg­giid rádjai. Suhk­kes gul­bme­guolg­gat. Mu luond­du­fá­gaoah­pa­head­djis lea maid­dái stuorra njunni, mii geaigá jámma mojo­halli njálmmi guv­lui. Ja birra njálmmi lea seas­tán skávž­žáid, mat eai riekta nagot mear­ri­dit gal­get go lea čáhp­pa­dat vai čuor­ga­dat.

			Froggle dolle stivr­ra­nii, lokte mu sihk­kela dego ii deat­tá­šii mai­dege, ja iská sihk­kel­cakki oktii vel. Caggi fas luoitá. Son duste sihk­kela ovdalgo šlápmá eat­na­mii.

			– Du caggi orru čađa rus­ton, dadjá son. – Dien don gal fer­tet div­vut.

			Nivk­kun, hiljit.

			– Muhto das­sá­žii ceg­ge­jetne moai dan duon seainni vuostá, dadjá Froggle ja láide sihk­kela. Dasto sav­d­njila gie­đain sáddo ja duolv­vaid.

			– Olu giitu, dajan mun.

			Ii leat dávjá olle­solm­moš veah­keha mu main­nage. Ja vaikko lean guhká jáhk­kán Rudolfa, Glen ja Mar­ga­reta iežan áidna usti­bin, de jáh­kán Froggle maid lea mu ustit.

			– Doama dal sisa, dadjá ja mod­djesta. – Čuo­djá sisa vaikko goas.

			– Nu mun dagan, mojo­ha­lan mun ruovt­to­luotta.

			– A auuuu!

			Mun čuož­ži­lan nu fáhkka, ahte gas­sa­váh­káid nor­da­dan iežan beav­dái. Beavdi gop­mána. Nor­da­deapmi jask­ko­dahttá luohk­ká­la­nja oalát, ovdalgo buoh­kat bursk­ki­hit reaš­kit. Ii leat vát­tis gul­lat geat nieid­dain reš­ket guh­ki­mu­sat ja jit­no­sep­mo­sit.

			Isk­kan gie­đai­guin, gávn­nan sár­guns­tivtta gitta buvs­sain. Gaik­ki­han dan eret ja geah­čan bir­ra­san. Čalm­mit bisá­nit maŋi­muš bevd­diide, gos gol­bma gándda gehč­čet guh­tet guoi­bmá­sea­set bonju­mo­jiin.

			– Don dat ii goas­sige oahpa, Julie Moore, dadjá Rufus – gánda gasku, vear­rá­mus sis.

			– Livč­čen gal­gan árvi­dit dii dat leid­det, muljar­dan bah­ča­git geah­ča­det­tiin sár­guns­tik­tii. Nállu lea sodjan.

			– Gi-gi-gi-gil­den sin da-da-da-dah­ka­mis dan, dadjá Glen.

			Jor­ga­lan šov­kes, seakka áma­da­djui, mii lea mu báld­das.

			– Na manne de suv­vet din dah­kat dan? jearrá Mar­ga­ret beavd­dis aiddo Glen maŋá­bealde. Su čalm­mit bul­let nugo dábá­lač­čat.

			Luohk­ká­la­nja uksa beaš­kasa gitta. Buoh­kat suor­ga­nit ja jor­ga­lit Char­les Froggle guv­lui. Son ferte leat oai­dnán visot, go son ii mojo­hala dál.

			– Rufus, sihko mojiid! huiká son ja lávke guh­kes lávkki lat­njii. – Maŋŋá skuvlla odne galg­gat don čohk­kát!

			Gándda guovt­tos Rufusa goab­batge bealde geahč­čaba goab­bat guoi­bmá­seaskka ovdalgo mod­djeba geah­pe­he­miin.

			– Doai maid­dái, dadjá Froggle ja čujuha Pete­rii ja Jerryi.

			Buot golm­mas vudjot stul­lui. Froggle loaid­dada oah­pa­heai­beavddi lusa ja šlivge iežas veaskku gar­ra­sit eret faŋ­ká­det­tiin luohk­ká­lat­njii.

			– Jus gávn­na­hal­la­beh­tet mun­nje dien dah­ka­min oktii vel, čeargu Froggle geah­ča­det­tiin midjiide, – de guot­tán din niskki duoh­ken rek­tora kan­tuv­rii. Ádde­beh­tet go?!

			De čor­bmada beav­dái nu ahte čuo­djá vel, dego livč­čii deat­tu­hea­men duoh­ta­vuođa. Mun lean áidna guhte in suor­gan dán háve. Dan sadjái badjána liek­ku­sis dovdu mu siste, vaikko die­đán ahte sii gal givs­si­dit mu dáinna maid­dái. Froggle jiel­lat­čivga. Orun dego gul­la­min sin.

			Oah­pa­heai­beavddi luhtte váldá luond­du­fá­gaoah­pa­head­dji árka­lána eret iežas veask­kus.

			– Dál go gearg­gai­met dieinna: Dieh­tágo oktage dis mii Ter­rella-eks­pe­ri­meanta lei? jearrá son.

			Ii oktage vás­tit. Froggle njulge čal­bmeg­lá­said ja dárku min. Gol­let moadde sekundda ovdalgo son fuobmá mu geaig­go­gieđa.

			– Na, Julie? jearrá son lit­ná­sit.

			– Geahč­ča­le­dje ráh­ka­dit goans­ta­guovs­sa­ha­said, vás­ti­dan mun.

			– Riekta! dadjá Froggle. – Ja dan birra mii gal­gat ge hál­lat odne.

			B eaivi gollá lih­kus jođá­nit, ja go čuo­djá olg­gos maŋi­muš tiimma maŋŋá, de jurd­da­ša­lan beare man buorre šaddá joav­dat ruok­tot. Lih­kus lei dušše arveoakti Hol­lowayas, ja geain­nut orrot jo goi­kan.

			Gávn­nan iežas sihk­kela justa dakko gosa Char­les Froggle guđii dan, muhto juoga bis­seha mu. Ovda­juvla. Dat lea gur­ro­seap­pot go dábá­lač­čat.

			Rievtti mielde áib­bas guo­rus.

			Mun šuoh­ki­han ja guv­d­njen iskat juvl­lat. In oai­dnán boas­tut.

			De gulan soap­mása šnjea­zas­tea­men mu maŋá­bealde.

			– Ozat go dán?

			Jor­ga­lan ja oain­nán Ophe­lia doal­la­min juv­la­ven­tiilla gie­đas. Son mojo­hallá dego livč­čii njih­tan alc­ces miljovn­naid.

			– Hálii­dat go dan ruovt­to­luotta?

			Munno birra lah­ko­niš­goh­tet soa­mes eará oahppi.

			– Oččo­šin go mun dien? bivd­dán mun. – Plis? Mun dárb­ba­šan dien.

			Láve ábu­hit ánu­hit.

			Ophe­lia, geas ain lea duđa­vaš modji njálmmi birra, lávke moadde lávkki laga­bui.

			– Maid mun oač­čun dan ovd­das?

			Son bisána meh­tera eret mus. Geahč­ča­lan smieht­tat.

			– Ii mus leat ruhta, dajan mun. – It go livč­čii nu buorre. Mun dárb­ba­šan dien vai bea­san ruok­tot.

			Ophe­lia čalm­mit čáh­po­dit.

			– Maid mun oač­čun dan ovd­das? jearrá son fas.

			– Mus ii leat mihk­kege maid sáh­tá­šin addit, dajan vuol­le­gač­čat.

			Sara nihlista das lahka. Ophe­lia mojo­hallá fas.

			– Ieš mun dájun. Die­đusge oač­čut dan ruovt­to­luotta. Dá, dadjá son ja šlivg­gasta gieđa. Geah­čan bajás, muhto mu čalm­mit eai oainne mai­dege. Dušše áibmu.

			Nieid­dat čai­bmet fas.

			– Veahá somá gal ferte mis ge leat, Julie. Mii eal­lin livč­čii veahá suoht­tasa haga?

			In vás­tit.

			– Dá, dadjá Ophe­lia. – Oač­čut dan ruovt­to­luotta.

			Ophe­lia geige gieđa. Mun maid áig­gun dah­kat dan seamma go son fáhkka bál­kesta juv­la­ven­tiilla nu guh­kás go nagoda, oain­nán dan lok­ta­nea­men áibmui sihk­kel­luovtti bajá­beal­lái, ja oat­ne­lan­botta orru báh­ci­min áibmui. De bat dat gahččá gosa nu luovtti duoh­kái, geainnu ala.

			– Ooops, dadjá Ophe­lia vinju­mo­jiin. – Mun vissa bea­sa­hin dan.

			Son jor­gala earáid guv­lui, oažžu reaš­kasa maid lea ohca­lea­men. Áig­gun vieh­ka­lit geainnu ala, go biila šuviha meattá. Fargga boahtá fas nubbi, ja mun fuob­mán man vára­laš lea man­nat geainnu ala. In ge soaitte oba­nas­siige gáv­dnat ge juv­la­ven­tiilla.

			Hiljit dol­len sihk­kels­tivr­ra­nii ja váz­zi­goa­đán. Gula­det­tiin nieid­daid šnjea­zas­tea­men mu maŋá­bealde, de smieh­tan guh­kes mátkki birra ruok­tot Woods­viewii. Gávcci kilo­meh­tera. Sihk­kela vel lái­det.

			Gollá ahki ja jahki ovdalgo ollen ruok­tot.

